GEORGE NUUS EN VIDEO - As Henry kon praat, sou hy kon vertel van sy wedervaringe in van die gevaarlikste oorlogsones in die wêreld. Hy is voorheen gebruik om bomme in Afghanistan en Irak uit te snuffel en het onlangs 'n nuwe tuiste in George gekry.
Na sy opleiding is hy in 2010 saam met 'n honde-hanteerder na Kabul, hoofstad van Afghanistan. Dit is waar sy pad met Willie van Heerden gekruis het. Willie werk vir die Verenigde Nasies en is by ontwikkelingswerk betrokke. Daar was destyds onmiddellik 'n band tussen Henry en Willie.
Twee jaar gelede het Henry sy "aftree-ouderdom" vir honde bereik. Hy is daarna net binnenshuis by die lughawe in Baghdad gebruik.
Henry pas goed aan in George. Joan het al met hom gaan stap en hy het ook al geswem. Hy en die gesin se ander hond, Skollie en die kat, Peper, kom gelukkig oor die weg. Willie het Suid-Afrika in November besoek en dit was 'n blye weersiens om sy vriend in George te sien.